**Ministru kabineta noteikumu projekta „Grozījumi Ministru kabineta 2005.gada 21.jūnija noteikumos Nr.442 „Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Autopārvadājumu likuma 6.panta ceturtā daļa.2) Eiropas Parlamenta un Padomes 2009.gada 21.oktobra Regula (EK) Nr.1072/2009 par kopīgiem noteikumiem attiecībā uz piekļuvi starptautisko kravas autopārvadājumu tirgum.3) Divpusējie starpvaldību līgumi par starptautiskajiem pārvadājumiem ar autotransportu.4) Valsts kontroles 2013.gada 14.novembra revīzijas ziņojums Nr.5.1-2-11-9/2013 „Starptautisko autopārvadājumu nodrošināšanā iesaistīto institūciju darbības atbilstība normatīvo aktu prasībām un Latvijas Republikas-Krievijas Federācijas valdību nolīguma par automobiļu starptautisko satiksmi izpildes izvērtējums”.5) Ministru prezidenta 2010.gada 12.februāra rezolūcija Nr.111-1/24 saistībā ar pienākuma iestādēm pašām iegūt informāciju lēmuma pieņemšanai.6) Eiropas Transporta ministru konferences Dublinas deklarācija, kas pieņemta 2006.gada 18.maijā un kurā ietverts lēmums par starptautiskās organizācijas „Eiropas Transporta ministru konference” (turpmāk- ETMK) pārdēvēšanu par „Starptautisko transporta forumu” (turpmāk – STF) (<http://www.internationaltransportforum.org/about/pdf/Dublin-Declaration-EN.pdf>). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Valsts kontrole, pamatojoties uz Valsts kontroles likuma 2.pantu un Valsts kontroles Ceturtā revīzijas departamenta 08.05.2013. revīzijas uzdevumu Nr.5.1-2-9/2013, 2013.gadā veica VSIA „Autotransporta direkcija” (turpmāk – Autotransporta direkcija) likumības revīziju „Starptautisko autopārvadājumu nodrošināšanā iesaistīto institūciju darbības atbilstība normatīvo aktu prasībām un Latvijas Republikas – Krievijas Federācijas valdību nolīguma par automobiļu starptautisko satiksmi izpildes izvērtējums”.Revīzijas laikā cita starpā tika vērtētas prasības par kritēriju noteikšanu situācijās, ja kādas valsts atļauju skaits nenodrošina pārvadātāju pieprasījumu. Šos kritērijus paredz Ministru kabineta 2005.gada 21.jūnija noteikumi Nr.442 „Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu” (turpmāk MK noteikumi Nr.442). Atbilstoši Valsts kontroles ieteikumam – lai nodrošinātu godīgu un vienlīdzīgu atļauju sadali visiem pārvadātājiem uz valstīm, kuru atļauju skaits nenodrošina pārvadātāju pieprasījumu, tika izvērtēta MK noteikumos Nr.442 iekļauto atļauju sadales kritēriju atbilstība godīgas un vienlīdzīgas atļauju sadales nodrošināšanā. Izvērtējuma rezultātā tika secināts, ka nepieciešams veikt grozījumus MK noteikumos Nr.442, grozot un precizējot atļauju sadales kritērijus:1) piešķirot starptautisko kravas autopārvadājumu atļaujas:* svītrot kritēriju par fiksēto pārkāpumu skaitu starptautiskajos kravas autopārvadājumos, jo pārkāpumi jau tiek izvērtēti licencēšanas procesā (piešķirot licenci) labas reputācijas kritērija izvērtēšanas ietvaros;
* paredzēt jaunu kritēriju par pārvadātāja rīcībā esošo atļauju un ETMK atļauju skaitu, kas nodrošina piekļuvi attiecīgās valsts autopārvadājumu tirgum, attiecībā pret Kopienas atļauju kopiju skaitu;

2) piešķirot Eiropas Transporta ministru konferences (ETMK) atļaujas:* precizēt kritēriju par fiksēto pārkāpumu skaitu, precizējot pārkāpuma smaguma kategorijas, kas izvērtētas attiecībā pret pārvadātājam izsniegto un spēkā esošo Kopienas atļauju kopiju skaitu;
* precizēt kritēriju par autotransporta līdzekļu atbilstību Starptautiskā Transporta Foruma tehniskajām un drošības prasībām.

Tādējādi tiks nodrošināta godīga un vienlīdzīga atļauju sadale visiem pārvadātājiem uz valstīm, kuru atļauju skaits nenodrošina pārvadātāju pieprasījumu. 2. 2006.gada 18.maijā tika pieņemta Eiropas Transporta ministru konferences Dublinas deklarācija, kurā ietverts lēmums par starptautiskās organizācijas „Eiropas Transporta ministru konference” (turpmāk- ETMK) pārdēvēšanu par „Starptautisko transporta forumu” (turpmāk – STF) <http://www.internationaltransportforum.org/about/pdf/Dublin-Declaration-EN.pdf> Ņemot to vērā, nepieciešams aktualizēt MK noteikumu Nr.442 terminoloģiju.3. Autotransporta direkcija turpmāk pārņems no Satiksmes ministrijas atsevišķu ministrijai nespecifisku uzdevumu pildīšanu:1) starptautiskās autopārvadājumu konsultatīvās padomes izveidošana. Ņemot vērā, ka atbilstoši Autopārvadājuma likuma 5.1.panta 7.punktam Autotransporta direkcijai ir deleģēta atļauju izsniegšanas funkcija, būtu lietderīgi šādu konsultatīvo padomi, kuras lēmumiem ir ieteikuma raksturs, izveidot Autotransporta direkcijai, jo konsultatīvās padomes galvenais mērķis ir, iesaistot autopārvadājumu industrijas pārstāvjus, sagatavot ieteikumus atļauju izsniegšanas funkcijas izpildes pilnveidošanai. 2) atļauju veidlapu apmaiņas ar ārvalstu kompetentajām institūcijām organizēšana, kas ir tehnisks process, jo saistīts ar attiecīgā skaita veidlapu pakošanu un nosūtīšanu adresātiem atbilstoši Satiksmes ministrijas kā kompetentās institūcijas norādēm, pamatojoties uz no Latvijas Republikas divpusējos līgumu autopārvadājumu jomā izrietošajiem Kopējo komisiju lēmumiem.3) pieteikuma sagatavošana Starptautiskā Transporta foruma sekretariātam par nepieciešamajiem ETMK atļauju veidiem un skaitu nākamajam gadam.4. Lai izpildītu Ministru prezidenta 2010.gada 12.februāra rezolūciju Nr.111-1/24 saistībā ar pienākuma iestādēm pašām iegūt informāciju lēmuma pieņemšanai, kā arī lai samazinātu administratīvo slogu: turpmāk, lai saņemtu starptautisko kravas autopārvadājumu atļauju, nebūs nepieciešams uzrādīt licenci starptautiskajiem kravu komercpārvadājumiem vai Kopienas atļauju starptautiskajiem kravu komercpārvadājumiem ar autotransportu, vai pašpārvadājumu sertifikātu. 5. Lai mazinātu administratīvo slogu personām, kurām nepieciešams saņemt attiecīgo atļauju, un paaugstinātu Autotransporta direkcijas sniegto pakalpojumu efektivitāti, plānots izstrādāt informācijas sistēmas funkcionalitāti, lai attiecīgo pakalpojumu saņemšanai personas varētu pieteikties arī elektroniski, aizpildot speciālu tiešsaistes formu Autotransporta direkcijas tīmekļa vietnē [www.atd](http://www.atd).lv (e-pakalpojums), identifikācijai izmantojot vienotajā valsts un pašvaldību pakalpojumu portālā [www.latvija.lv](http://www.latvija.lv) (turpmāk – portāls) pieejamos personas identifikācijas līdzekļus. Tādējādi pieteikties atļauju saņemšanai, izmantojot Autotransporta direkcijas mājaslapā pieejamo elektronisko pakalpojumu, personas varēs arī bez elektroniskā paraksta, tikai ar identificēšanos minētajā portālā. Ievērojot minēto, ar noteikumu projektu tiek precizēta kārtība, kādā pārvadātājs vai tā pilnvarotais pārstāvis var pieteikties pakalpojuma – atļaujas starptautiskajiem kravas pārvadājumiem ar autotransportu - saņemšanai, paredzot, ka iesniegumu Autotransporta direkcijā var iesniegt: 1) personīgi Autotransporta direkcijā; 2) pa pastu; 3) elektroniski normatīvajos aktos par elektronisko dokumentu noformēšanu noteiktajā kārtībā. Atļaujas saņemšanai būs iespējams pieteikties arī elektroniski, aizpildot speciālu tiešsaistes formu Autotransporta direkcijas tīmekļa vietnē [www.atd](http://www.atd).lv (e-pakalpojums), identifikācijai izmantojot portālā [www.latvija.lv](http://www.latvija.lv) pieejamos personas identifikācijas līdzekļus. 6. Ņemot vērā, ka ievērojams skaits Latvijas Republikas divpusējo līgumu autopārvadājumu jomā paredz nepieciešamību saņemt attiecīgās valsts starptautisko kravas pārvadājumu atļauju arī gadījumos, kad tiek veikts pašpārvadājums (sīkāka informācija: <http://www.atd.lv/lat/noderiga_info/?doc=629>), noteikumu projektā tiek precizēta persona, kas šādu atļauju var pieprasīt pašpārvadājuma gadījumā. Noteikumu projekts paredz informāciju par pārvadātājiem izsniegto atļauju skaitu ievietot internetā reizi gadā par iepriekšējā gadā pārvadātājiem izsniegto atļauju skaitu.  |
| 3. | Projekta izstrādē iesaistītās institūcijas | Satiksmes ministrija, VSIA „Autotransporta direkcija” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas veic starptautiskos kravas komercpārvadājumus ar autotransportu. Uz 2014.gada 1.jūliju bija 3341 pārvadātājs, kuram ir darbībā esoša Kopienas atļauja starptautiskajiem kravas komercpārvadājumiem ar autotransportu un kuru rīcībā bija 13650 kravas autotransporta līdzekļi starptautisko autopārvadājumu veikšanai.  |
| 2. | Tiesiskā regulējuma ietekme uz tautsaimniecību un administratīvo slogu | Pārvadātājiem tiks mazināts administratīvais slogs, jo turpmāk, lai saņemtu starptautisko kravas autopārvadājumu atļauju, nebūs nepieciešams uzrādīt licenci starptautiskajiem kravu komercpārvadājumiem vai Kopienas atļauju starptautiskajiem kravu komercpārvadājumiem ar autotransportu, vai pašpārvadājumu sertifikātu, veicot vienreizēju nekomerciālu autopārvadājumu.Precizējot atļauju sadales kritērijus, tiks nodrošināta godīga un vienlīdzīga atļauju sadale visiem pārvadātājiem uz valstīm, kuru atļauju skaits nenodrošina pārvadātāju pieprasījumu.Tādējādi tiks nodrošināts vienotāks un efektīvāks uz godīgiem konkurences noteikumiem veidots autopārvadājumu tirgus.Tiks nodrošināta iespēja pakalpojumu saņemšanai pieteikties elektroniski, izmantojot e-pakalpojumu Autotransporta direkcijas mājaslapā, tādējādi uzlabojot Autotransporta direkcijas darba efektivitāti un samazinot administratīvo slogu pārvadātājiem. |
| 3. | Administratīvo izmaksu monetārs novērtējums | Administratīvās izmaksu samazinājums gada laikā autopārvadātājiem nepārsniedz 2000 *euro*. Tiesiskais regulējums Autotransporta direkcijai nerada papildus izmaksas saistībā ar informācijas pieņemšanas, apstrādes vai uzglabāšanas pienākumiem. |
| 4. | Cita informācija | Nav |

 Anotācijas III, IV un V sadaļa – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Satiksmes ministrijas mājaslapā |
| 2. | Sabiedrības līdzdalība projekta izstrādē | Biedrība „Autopārvadātāju Asociācija „Latvijas auto””Biedrība „Latvijas Pasažieru pārvadātāju asociācija” |
| 3. | Sabiedrības līdzdalības rezultāti | Atbalsta projektu |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VSIA „Autotransporta direkcija” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

### Satiksmes ministrs A.Matīss

### Vīza: Valsts sekretārs K.Ozoliņš

06.10.2014 15:00

1189

S.Tanne, 67686480,

sandra.tanne@atd.lv